**2011 Թ.  ՀՈՒՆՎԱՐԻ 1-Ի ԴՐՈՒԹՅԱՄԲ**

        Աշխատանք փնտրող անձանց թվաքանակը հանրապետությունում կազմում է 3627 մարդ, որոնցից 3384-ը կանայք են: Նախորդ տարվա համեմատ այդ ցուցանիշը նվազել է 124 մարդով  (2010թ. հունվարի 1-ի դրությամբ աշխատանք փնտրող անձանց թվաքանակը կազմում էր 3751 մարդ, որից 3470` կանայք ): Աշխատանք փնտրողների 94.9%-ը կամ 3445 մարդ ստացել է գործազուրկի կարգավիճակ:  
         Գրանցված 3445 քաղաքացիներից գործազրկության նպաստ է ստանում 369 անձ: Տարեսկզբից աշխատանքի է տեղավորվել 135 մարդ, որից 113-ը` գործազուրկ: Նախորդ տարվա  համեմատ այդ ցուցանիշը նվազել է 30-մարդով: Աշխատանքի տեղավորվածների 76.3%-ը կանայք են: Տեղավորվածների թիվը  առևտրի և հասարակական սննդի, ՆՏՄ և առաքում, մթերում ոլորտում` 7.4%, շինարարության ոլորտում` 5.2%, պետական և տեղական ինքնակառավարման ապարատում` 14.1%, մշակույթ և արվեստ` 5.9 % ,  այլ ճյուղերում` 67.4 %:  
         Գործազուրկների թվի մեջ մեծ է քաղաքային բնակչության տեսակարար կշիռը` շուրջ 94.3 %:    
         Գործազուրկների տարիքային ցենզը դիտարկվող ժամանակահատվածում հետևյալն է  գործազուրկների թվի 5.1 %-ը պատկանում է 18-22 տարիքային խմբին` նախորդ  տարվա 4.8%-ի փոխարեն, 37.1 %-ը` 22-30 տարիքային խմբին` նախորդ տարվա 46.7 %-ի փոխարեն, 48.1 %-ը պատկանում է 30-50 տարիքային խմբին` նախորդ տարվա 38.9 %-ի փոխարեն,      9.7 %-ը` 50-ից բարձր տարիքային խմբին` նախորդ տարվա 9.5%-ի փոխարեն:   
        Դիտարկելով գործազուրկների կրթական ցենզը` արձանագրվել է, որ բարձրագույն կրթություն ունեցողները կազմել են գործազուրկների ընդհանուր թվի 16.9%-ը` նախորդ տարվա 17.8%-ի փոխարեն, միջին մասնագիտական կրթություն ունեցողները`32.5%` նախորդ տարվա 31.1%-ի փոխարեն, մնացած մասը կամ 50.6%-ը կազմել են ընդհանուր և թերի միջնակարգ կրթություն ունեցողները:   
        Գործազուրկների մեջ 5.3 %-ը կազմում են մանկավարժները` նախորդ տարվա 6.5 %-ի փոխարեն, 5.4 %-ը` բուժքույրերը` նախորդ տարվա 5.6 %-ի փոխարեն,  11.8 %-ը կազմում են տնտեսագետները  և հաշվապահները  (հիմնականում միջին մասնագիտական կրթությամբ)` նախորդ տարվա  9.4%-ի փոխարեն, 9.3%-ը վաճառողներ`  նախորդ տարվա 5.2 %-ի փոխարեն,  6.2 %-ը` մասնագիտություն չունեցող անձինք: Գործազուրկների մեջ չնչին տոկոս են կազմում հետևյալ մասնագիտություններ ունեցող անձիք`  բժիշկ, վարորդ, համակարգչի օպերատոր:  
      Մեկ տարուց ավելի գործազուրկի կարգավիճակ ունեցող անձանց թվաքանակը կազմում է 50.9 %,  որը  նախորդ տարվա համեմատ  նվազել է 12.1 % -ով:   
         Ստեփանակերտ  քաղաքի երեք հաշմանդամներ  օգտվում են աշխատաշուկայում անմրցունակ խմբերի աշխատավարձի փոխհատուցման ծրագրից :  
            
          **Մասնագիտական ուսուցում**  
   
          2010թ. իրականացվել է  մասնագիտական ուսուցում   ՙՀամակարգչային  հաշվապահություն՚, ՙՀամակարգչային  գործավարություն՚ և ՙՀամակարգչային տեխնիկայի վերանորոգում և ծրագրերի տեղադրում՚ մասնագիտություններով, որտեղ ընդգրկվել են թվով 33 գործազուրկներ  մայրաքաղաքից, Ասկերանի և Քաշաթաղի շրջաններից: Ընդ որում մասնակիցների կեսից ավելին միջնակարգ կրթությամբ իգական սեռի ներկայացուցիչներ էին:  
       Ծրագրի նպատակն էր մասնագիտական ուսուցման միջոցով գործազուրկներին աջակցել աշխատաշուկայի պահանջներին համապատասխան նոր կարողություններ ու հմտություններ ձեռք բերելու միջոցով հարմար աշխատանքի տեղավորման հարցում:     
        Ուսուցումը հատկապես այս մասնագիտությունների գծով իրականացնելը պայմանավորված էր տարածքային գործակալությունների կողմից ներկայացրած հայտերով` միաժամանակ հաշվի  առնելով նաև գործազուրկների նախասիրություններն ու ցանկությունները:   
         2009-2010թթ մասնագիտական ուսուցում ստացած գործազուրկներից 26 հոգի  տեղավորվել են աշխատանքի: